漢六年，高祖欲廢太子劉盈，立戚夫人子趙王如意。呂后恐，使建成侯呂澤彊邀張良，為其畫計。良曰：「今公誠能無愛金玉璧帛，令太子為書，卑辭安車，因使辯士固請，宜來。來，以為客，時時從入朝，令上見之，則必異而問之。問之，上知此四人賢，則一助也。」后乃令呂澤使人奉太子書，卑辭厚禮，迎四皓。四皓至，客建成侯所。